wickkiey/tamil-wikipedia-chunked huggingface dataset:
| 119 | Dcljr | 0 | 0 | 0 | 0 | 0 | 0 | 1 | 1 | 0 |  |
| 120 | 82.231.183.111 | 0 | 1 | 0 | 0 | 0 | 0 | 0 | 1 | 87 |  |
| 121 | Umavenkee | 0 | 0 | 0 | 0 | 0 | 0 | 1 | 1 | 0 |  |
| 122 | 116.203.129.226 | 0 | 1 | 0 | 0 | 0 | 0 | 0 | 1 | 231 |  |
| 123 | 122.174.173.2 | 0 | 0 | 0 | 0 | 0 | 0 | 1 | 1 | 0 |  |
| 124 | 203.99.221.151 | 0 | 1 | 0 | 0 | 0 | 0 | 0 | 1 | 0 |  |
| 125 | 203.78.9.165 | 0 | 1 | 0 | 0 | 0 | 0 | 0 | 1 | 23 |  |
| 126 | 61.3.207.58 | 0 | 1 | 0 | 0 | 0 | 0 | 0 | 1 | 243 |  |
| 127 | 117.207.74.160 | 0 | 1 | 0 | 0 | 0 | 0 | 0 | 1 | 0 |  |
| 128 | 118.102.142.130 | 0 | 1 | 0 | 0 | 0 | 0 | 0 | 1 | 14 |  |
| 129 | 111.223.143.226 | 0 | 1 | 0 | 0 | 0 | 0 | 0 | 1 | 0 |  |
| 130 | Unaitha | 0 | 1 | 0 | 0 | 0 | 0 | 0 | 1 | 16 |  |
| 131 | Ryuu | 0 | 1 | 0 | 0 | 0 | 0 | 0 | 1 | 10 |  |
| 132 | 14.99.229.192 | 0 | 1 | 0 | 0 | 0 | 0 | 0 | 1 | 3 |  |
| 133 | 112.135.185.58 | 0 | 1 | 0 | 0 | 0 | 0 | 0 | 1 | 0 |  |
| 134 | 180.234.221.131 | 0 | 1 | 0 | 0 | 0 | 0 | 0 | 1 | 38 |  |
| 135 | மு.ராம்ஜீவ் | 0 | 0 | 0 | 0 | 0 | 0 | 1 | 1 | 0 |  |
| 136 | Lachuse | 0 | 1 | 0 | 0 | 0 | 0 | 0 | 1 | 21 |  |
| 137 | Artificial123 | 0 | 1 | 0 | 0 | 0 | 0 | 0 | 1 | 46 |  |
| 138 | 203.202.234.243 | 0 | 1 | 0 | 0 | 0 | 0 | 0 | 1 | 180 |  |
| 139 | 14.200.199.219 | 0 | 1 | 0 | 0 | 0 | 0 | 0 | 1 | 13 |  |
| 140 | 117.207.69.105 | 0 | 0 | 0 | 0 | 1 | 0 | 0 | 1 | 0 |  |
| 141 | 112.135.106.20 | 0 | 1 | 0 | 0 | 0 | 0 | 0 | 1 | 0 | } |
# விக்கிப்பீடியா:Statistics/June 2014

| திகதி | பக்கங்கள் | கட்டுரைகள் | தொகுப்புக்கள் | பயனர்கள் | படிமங்கள் | தொடர் பங்களிப்பாளர்கள் | நீக்கல்கள் | } |
| --- | --- | --- | --- | --- | --- | --- | --- | --- |
# ரங்கோன் ராதா (நூல்)

**ரங்கோன் ராதா** (*Rangoon Radha*), கா. ந. அண்ணாதுரையால் எழுதப்பட்ட, 22 அத்தியாயங்கள் கொண்ட புதினமாகும். சமூகத்தில் முக்கியமாக உள்ள பெரிய புள்ளிகளின் உண்மையான இயல்பை கதையாக எழுதியுள்ளார். பெரிய மனிதர்களின் ஆதிக்கத்துக்கு உட்பட்ட சமுதாயத்தை நேர்மை மனப்பான்மை கொண்ட தனிமனிதன் எதிர்க்கும் நிலையில் சந்திக்கும் இடையூறுகளையும் அண்ணாதுரை இக்கதையில் குறிப்பிட்டுள்ளார்.  
இந்தக் கதையானது ரங்கோன் ராதா எனும் தமிழ்த் திரைப்படமாகவும் வடிவம் பெற்றது.
# ஜியார்ஜ் பெர்க்லி

**ஜியார்ஜ் பெர்க்லி** (*George Berkeley*, **ஜோர்ஜ் பேர்க்லி** 12 மார்ச் 1685 - 14 சனவரி 1753), என்பவர் அயர்லாந்தைச் சேர்ந்த ஒரு மெய்யறிவாளர் ஆவார். இவரை பிஷொப் பெர்க்லி என்றும் அழைப்பர். இவர் பொருள்முதல்வாதம் என்ற கோட்பாட்டுக்கு எதிர்மறையான **எதிர் பொருள்முதல்வாதம்** என்ற கோட்பாட்டை முன் வைத்தவர். இவரின் கோட்பாட்டின் படி, "உலகத்தில் நாம் காணும் பொருள் யாவும் ஒரு வகை மாயையே, அவை உண்மையில் இருப்பதில்லை. அவை நம் மனத்தில் தான் இருக்கின்றன. எனவே, அவை உண்மையிலேயே இருப்பது போலத் தென்படுகின்றன" என்பதாகும்.
# எவன்ட்ரோ சொல்டடி

**எவன்ட்ரோ சொல்டடி** (பிறப்பு: ஏப்ரல் 17, 1985) ஒரு பிரேசில் நாட்டு விளம்பர நடிகர் (மாடல்). 2008ஆம் ஆண்டு உலகில் உள்ள முக்கியமான விளம்பர நடிகர்களில் இவர் 7ஆம் இடத்தில் உள்ளார்.
# எவன்ட்ரோ சொல்டடி

## ஆரம்பகால வாழ்க்கை

எவன்ட்ரோ சொல்டடி ஏப்ரல் 17, 1985ஆம் ஆண்டு மினாஸ் ஜெரைசு, பிரேசில்லில் பிறந்தார். இவர் இத்தாலி வம்சாவளியைச் சேர்ந்தவர்.
# எவன்ட்ரோ சொல்டடி

## தொழில்

எவன்ட்ரோ 2002ஆம் ஆண்டு விளம்பர நடிகர் (மாடல்) அறிமுகமானார். இவர் லூயிஸ் உய்ட்டன், வாலண்டினோ எஸ்.பி.ஏ, போன்ற நிறுவனங்களில் விளம்பர நடிகராகப் பணியாற்றினார்.
# எகேன் பாடர்

**எகேன் பாடர்** (பிறப்பு: 1986 மார்ச் 5) ஒரு ஜேர்மன் நாட்டு விளம்பர நடிகர் (மாடல்).
# எகேன் பாடர்

## ஆரம்பகால வாழ்க்கை

பாடர் மார்ச் 5, 1986ஆம் ஆண்டு அள்மாடி, கசக்ஸ்தான்னில் பிறந்தார். அவரது 5ஆவது வயதில் தனது தாயுடன் ஜேர்மன் நாட்டிற்குச் சென்றார். தனது உயர்நிலைப் படிப்பை முடித்த பிறகு, இவர் படானில் உள்ள பின்சன் தொழில்நுட்பப் பள்ளியில் கல்வி பயின்றார்.
# சாணார்

'' இசைக்கும் ஈழவர்/சாணார்]]
**சாணார்** அல்லது சான்றோர் (Channar or Chandor) என்பது கேரளாவின் ஈழவர்/தீயர் இலங்கையில் சான்றார்,துரவர் மற்றும் தமிழ் நாட்டில் சாணார் /நாடார் /நாடான் இனத்தினர் ஆவார். தமிழ் நாட்டில் நெல்லை, தூத்துக்குடி, கன்னியாகுமரி மாவட்டங்களிலும், கேரளாவின் ஆலப்புழை மற்றும் கொல்லம் மாவட்டங்களில் அதிக அளவில் 20 ஆம் நூற்றாண்டின் தொடக்க காலத்தில் காணப்பட்டனர். *ஆய்* அரசில் இருந்த சாணார்கள் பாரசீகக் கிறிஸ்தவர்களைத் தாக்கக் கூடாது என்பதற்கான உத்தரவை வழங்கியதாக 1849 ஆம் ஆண்டின் *தரிசப்பள்ளித் தகடுகள்* காட்டுகின்றன. சாணார்கள் மலையாளத்தில் கொல்லத்தவர் என்றும் அழைக்கப்பட்டனர். சாணார் சமூகத்தின் உயர்ந்தவர்களாகவும் இருந்தனர். இவர்கள் கிராமத்தலைவனாக இருந்தனர். அவர்களுக்குப் பின்னர் அந்தப் பொறுப்பு அவர்களின் மருமகனுக்கு (மருமக்கதாயம்) வழங்கப்பட்டது. ஈழவச் சாணார்கள் ஆங்கிலேயர்களுடன் வாணிபத் தொடர்பு கொண்டிருந்தனர். சாணார்கள் திருமணம் போன்ற சடங்குகளை நடத்தும் பொறுப்பு வகித்தனர். அதற்குக் கூலியாக புகையிலையைப் பெற்றுக் கொண்டனர்.
# பகாக் காரணி

எண் கோட்பாட்டில் ஒரு நேர் முழு எண்ணின் **பகாக் காரணிகள்** அல்லது **பகாத்தனி காரணிகள்** அல்லது **பகாஎண் காரணிகள்** (*prime factors*) என்பவை அந்த முழுஎண்ணை மீதமின்றி வகுக்கக்கூடிய பகா எண்களாகும் (அவை வெவ்வேறான பகா எண்களாக இருக்கவேண்டியதில்லை).  
எடுத்துக்காட்டு:
- 4 இன் பகாக் காரணிகள்: 2, 2
- 6 இன் பகாக் காரணிகள்: 2, 3
- 10 இன் பகாக் காரணிகள்: 2, 5
- 48 இன் பகாக் காரணிகள்: 2, 2, 2, 2, 3
# பகாக் காரணி

## பகாக் காரணியாக்கம்

ஒரு நேர் முழுஎண்ணின் பகாக் காரணிகளை அவற்றின் மடங்கெண்ணுடன் பட்டியலிடுவதே அந்த எண்ணின் ’பகாத்தனி காரணியாக்கம்’ ஆகும். எண்கணிதத்தின் அடிப்படைத் தேற்றத்தின்படி ஒவ்வொரு நேர்முழுஎண்ணிற்கும் ஒரேயொரு தனித்த பகாத்தனி காரணியாக்கம் மட்டுமே சாத்தியமாகும். பகாத்தனி காரணியாக்கத்தைச் சுருக்கமாகக் குறிப்பதற்காக மீளும் காரணிகள் அவற்றின் அடுக்குகளாக எழுதப்படலாம்.  
எடுத்துக்காட்டு:
:<math> 360 = 2 \times 2 \times 2 \times 3 \times 3 \times 5 = 2^3 \times 3^2 \times 5,</math>.
# பகாக் காரணி

## மடங்கெண்

ஒரு நேர் முழுஎண் *n* இன் பகாக்காரணி *p* எனில் *n* ஐ *p<sup>a</sup>* ஆனது மீதமின்றி வகுக்குமாறு அமையும் *a* இன் மீப்பெரிய மதிப்பு, *p* இன் மடங்கெண் ஆகும்.  
எடுத்துக்காட்டு:
- எண் 56 இன் காரணியாக்கம்:
:<math> 56 = 2 \times 2 \times 2 \times 7 = 2^3 \times 7</math>
:இதில் பகாக்காரணியான எண் 2, மூன்றுமுறை வருவதால் அதன் மடங்கெண் 3 ஆகும்.
- எண் 81 இன் காரணியாக்கம்:
:<math>81 = 3 \times 3 \times 3 \times 3 = 3^4 </math>
:இதில் பகாக்காரணியான எண் 3, நான்குமுறை வருவதால் அதன் மடங்கெண் 4 ஆகும்.  
முழுவர்க்க எண்களின் அனைத்து பகாக் காரணிகளுக்கும் மடங்கெண்கள் இரட்டையெண்ணாக இருக்கும்.  
எடுத்துக்காட்டு:
:<math> 12^2 = 144 = 2 \times 2 \times 2 \times 2 \times 3 \times 3 = 2^4 \times 3^2.</math> அதாவது,
:<math> 144 = 2 \times 2 \times 2 \times 2 \times 3 \times 3 = (2 \times 2 \times 3) \times (2 \times 2 \times 3) = (2 \times 2 \times 3)^2 = (12)^2.</math>  
ஒரு நேர் முழுஎண்ணுக்கு அதன் ஒவ்வொரு பகாக்காரணியின் மடங்கெண்ணும் இரட்டையெண்ணாக இருந்தால் அந்த முழுஎண்ணை அதனைவிடச் சிறியதானதொரு எண்ணின் வர்க்கமாக எழுதலாம். இதேபோல கனங்களின் பகாக்காரணிகளின் மடங்கெண்கள் மூன்றாக இருக்கும்.
# பகாக் காரணி

## சார்பகா எண்கள்

ஒன்றுக்கொன்று பொதுவான பகாக் காரணிகள் இல்லாத நேர் முழுஎண்கள் சார்பகா எண்கள் எனப்படும். இரு சார்பகா எண்களின் மீபொவ 1 ஆக இருக்கும். எண் 1 க்கு பகாக் காரணிகளே இல்லாததால் அது தனக்கும் மற்றும் ஒவ்வொரு நேர் முழுஎண்ணுக்கும் சார்பகா எண்ணாக அமைகிறது. அதாவது, மீபொவ(1,&nbsp;*b*)&nbsp;=&nbsp;1, *b*&nbsp;≥&nbsp;1.
# திருவாதவூர் திருமறைநாதர் கோயில்

**திருவாதவூர் திருமறைநாதர் கோயில்** என்பது மதுரையிலிருந்து வடக்கே 25 கிலோமீட்டர் தொலைவிலும், மேலூரிலிருந்து மேற்கே எட்டு கி. மீ. தொலைவிலும் உள்ள திருவாதவூரில் அமைந்துள்ள ஒரு சிவன் கோயில் ஆகும். இக்கோயிலில் வேதநாயகி அம்மன் உடனுறை திருமறைநாதர் மூலவராக காட்சி அளிக்கிறார். . . திருமறைநாதர் கோயிலின் குடமுழுக்கு விழா மார்ச் 18, 2014-இல் நடைபெற்றது. .
# திருவாதவூர் திருமறைநாதர் கோயில்

## தல வரலாறு

சிவபெருமான் சனி பகவானின் வாத நோயைத் தீர்த்த தலம் என்பதால், இந்தத்தலம் 'வாதவூர்' என்று பெயர் பெற்றது.  
இத்தல ஈசனை வழிபட்டால் கை, கால் முடம், பக்கவாதம் உள்ளிட்ட அனைத்து வகையான வாத நோய்களும் தீரும் என்று கூறப்படுகிறது.  
ஒரு சமயம் திருக்கயிலையில் பைரவரின் வாகனமான சுவானத்தை (நாய்) மறைக்கச் செய்தார் சிவபெருமான். இதனால் பைரவர், ஈசனிடம் தனது நாய் வாகனம் வேண்டினார். 'திருவாதவூர் சென்று வழிபட தொலைந்த வாகனம் கிடைக்கும்' என்று அருளினார். கயிலாய மலையில் இருந்து திருவாதவூர் வந்த பைரவர் இங்கு ஒரு தீர்த்தம் அமைத்தார். அது பைரவர் தீர்த்தம் என்று அழைக்கப்படுகிறது.  
இங்குள்ள பைரவர் தீர்த்தத்தில் நீராடி திருமறை நாதரை வழிபட்டு தனது நாய் வாகனத்தை மீட்டார். இத்தல பைரவரைத் தொடர்ந்து 8 அஷ்டமி தினங்களில் வழிபட்டு வந்தால் தொலைந்து வாகனங்கள் மீண்டும் கிடைக்கும் என்பது நம்பிக்கை. இத்தல சனி, பைரவர் மற்றும் திருமறைநாதரை 5 நல்லெண்ணெய் தீபம் ஏற்றி வழிபட்டால் சகல விதமான தோஷங்களும் அகன்றுவிடும்.  
மகாவிஷ்ணுவின் காவல் தெய்வமாக ஸ்தாபிக்கப்பட்ட புருஷ மிருகத்துக்கு இங்கு சிலை உள்ளது. ஆலயத்தின் கிழக்கே நூற்றுக்கால் மண்டபம் உள்ளது.
# திருவாதவூர் திருமறைநாதர் கோயில்

## கோயில் அமைப்பு

இங்கு தான் சிவபெருமான் தனது கால் சிலம்பொலியை மாணிக்கவாசகர் கேட்கச் செய்தார். இந்த மண்டபத்தை அமைத்தவர் மாணிக்கவாசகர். இங்கு மாணிக்கவாசகருக்கு தனி சன்னிதி உள்ளது. கரத்தில் திருவாசக சுவடி ஏந்தி கிழக்கு நோக்கி அருள்பாலிக்கிறார்.  
ஐந்து நிலைகள் உடைய ராஜகோபுரத்தை வணங்கி உள்ளே சென்றால் கருவறையில் திருமறைநாதர் கிழக்கு நோக்கி அருள்பாலிக்கிறார். பிரம்மதேவர் நடத்திய ஆரண கேத வேள்வியில் நீலதிருமேனியாக அம்பிகை இங்கு தோன்றினாள். எனவே அம்பிகையின் பெயர் ஆரணவல்லி என்று அழைக்கப்படுகிறது.  
மகாவிஷ்ணுவின் காவல் தெய்வமாக ஸ்தாபிக்கப்பட்ட புருஷ மிருகத்துக்கு இங்கு சிலை உள்ளது. ஆலயத்தின் கிழக்கே நாயக்க மன்னர்களால் கட்டப்பட்ட நூற்றுக்கால் மண்டபம் உள்ளது.
# திருவாதவூர் திருமறைநாதர் கோயில்

## கோயிலின் சிறப்பு

திருமறை நாதர் கோவில் தொன்மை மிக்க சிவ வழிபாட்டுத்தலம் ஆகும். இக்கோவிலின் நூற்றுக்கால் மண்டபம், சைவ சமயக் குரவர்கள் நால்வரில் ஒருவரான மாணிக்கவாசகரால் அமைக்கப்பட்டது என்பர். இந்த மண்டபத்தின் கொடுங்கைகள் சிற்பநுட்பம் வாய்ந்தவை. மூலவரின் கருவறைச் சுவர்கள் சிற்ப வேலைப்பாடுமிக்கவை.
இங்கு அனுக்ஞை விநாயகர் சந்நிதி அருகிலுள்ள ஆறுகால் மண்டபம் ‘கொடுங்கைகளுக்‘குப் புகழ் பெற்றதாகும். நடராசருக்கென அழகிய சந்நிதி உள்ளது. அம்மனின் சந்நிதியிலுள்ள கொடுங்கைகளும் வேலைப்பாடுமிக்கவை. .
# திருவாதவூர் திருமறைநாதர் கோயில்

## தல மரம் மற்றும் தீர்த்தம்

தல மரம் மகிழ மரமாகும். சனி பகவான் தனிச் சன்னிதியில் ஒரு காலை மடக்கி அமர்ந்த கோலத்தில் காட்சி தருகிறார். தனது வாகனத்தின் அருகில் பைரவர் உள்ளார். ஆலயத்தின் உள்ளே கபில தீர்த்தம் என்ற கிணறு உள்ளது. இறைவனின் அபிஷேகத்திற்கு இந்த நீர்தான் உபயோகப்படுத்தப்படுகிறது.
# திருவாதவூர் திருமறைநாதர் கோயில்

## பிற சன்னதிகள்

சிந்தாமணி விநாயகர், காளீஸ்வரர், விஸ்வநாதர், நடராஜர், வியாக்கிரபாதர், பதஞ்சலி, மாணிக்கவாசகர் மற்றும் சுந்தரருக்கு தனி சன்னிதிகள் உள்ளன.
# திருவாதவூர் திருமறைநாதர் கோயில்

## கோயில் காவல் தெய்வம்

- வரதப்பிடாரி அம்ம  
மாணிக்கவாசகர் கோயில்  
திருமறைநாதர் கோயிலுக்கு வெளியில் பிரதான சாலையில், சற்று தொலைவில் மாணிக்கவாசகர் பிறந்த இடம் உள்ளது. அங்கு மாணிக்கவாசகருக்கு சிறிய கோயில் உள்ளது.
# திருவாதவூர் திருமறைநாதர் கோயில்

## திருவிழாக்கள்

- மகா சிவராத்திரி
- பிரதோசம்
- நவராத்திரி
- வைகாசி மாத பிரம்மோற்சவம் & திருக்கல்யாணம்
- சித்திரைமாதம் காவல் தெய்வமான வரதப்பிடாரி அம்மன் கோயில் உற்சவம்
- ஆவணி மாதம் மூலத் திருவிழா
- திருக்கார்த்திகை
# திருவாதவூர் திருமறைநாதர் கோயில்

## அருகில் உள்ள கோயில்கள்

- நரசிங்கம் யோகநரசிங்கப் பெருமாள் கோயில்
- திருமோகூர் காளமேகப் பெருமாள் கோயில்
# திருவாதவூர் திருமறைநாதர் கோயில்

## இதனையும் காண்க

- மாணிக்கவாசகர்
- திருவாதவூர்
# திருவாதவூர் திருமறைநாதர் கோயில்

## மாணிக்கவாசகர் கோயில் படத்தொகுப்பு

<>  
</>
# தி பேட்டில் ஆஃப் அல்ஜியர்ஸ்

**தி பேட்டில் ஆஃப் அல்ஜியர்ஸ்** (ஆங்கிலம்: The Battle of Algiers இத்தாலி: La battaglia di Algeri; அரபி: معركة الجزائر; பிரெஞ்ச்: La Bataille d'Alger) என்பது *இத்தாலிய - அல்ஜீரியத்* தயாரிப்புத் திரைப்படம் ஆகும். இத்திரைப்படம் அல்ஜீரியாவைச் சேர்ந்த புரட்சிக் குழுவான *தேசிய விடுதலை முன்னணி* (National Liberation Front) அமைப்பு *அல்ஜீரியப் போரின்* போது (1954 - 1962) பிரான்சு அரசுக்கு எதிராக வட ஆப்பிரிக்காவில் செய்த கிளர்ச்சியைப் பற்றிய திரைபப்டம் ஆகும். இத்திரைப்படத்தை *கில்லோ போன்றிகோர்வோ* (Gillo Pontecorvo) இயக்கியிருந்தார். 1966 ஆம் ஆண்டு வெளியிடப்பட்ட இத்திரைப்படம் *பிரான்சு* நாட்டில் தடை செய்யப்பட்டது. பின்னர் 1971 ஆம் ஆண்டு தடை நீக்கப்பட்டு வெளியிடப்பட்டது. இது கறுப்பு வெள்ளைத் திரைப்படம் ஆகும். இத்திரைப்படத்தின் படத்தொகுப்பானது ஆவணப்படத்தைப் போல செய்யப்பட்டிருக்கும். இத்திரைப்படம் *இத்தாலிய சமூக நேரடித்தன்மை*த் (Italian neorealism) திரைப்படம் ஆகும்.  
இத்திரைப்படம் இங்கிலாந்தின் *சைட் & சவுண்ட்* (Sight & Sound ) மாதாந்திர சினிமா இதழின் சிறந்த 250 திரைப்படங்களின் ஓட்டெடுப்பில் 48 வது இடத்திலும், *எம்பயர்* (Empire) பத்திரிகையின் சிறந்த 500 திரைப்படங்களின் வரிசையில் 120 வது இடத்தையும் பெற்றது.
# தகேஷி கனேஷிரோ

**தகேசி கனேசிரோ** (*Takeshi Kaneshiro*) (金城 武, பிறப்பு: 1973 அக்டோபர் 11) இவர் ஓர் சப்பான் நாட்டு நடிகரும் பாடகருமாவார்.
# தகேஷி கனேஷிரோ

## ஆரம்பகால வாழ்க்கை

கனேசிரோ, 11 அக்டோபர், 1973ஆம் ஆண்டு ஒகினவான், தாய்வான்னில் பிறந்தார். இவரின் தந்தை சப்பான் நாட்டைச் சேர்ந்தவர். இவரின் தந்தை ஒரு தொழிலதிபர். இவருக்கு இரண்டு மூத்த சகோதரர்கள் உண்டு.
# தகேஷி கனேஷிரோ

## திரைப்பட வாழ்க்கை

இவர் 1993ஆம் ஆண்டு **Executioners** என்ற திரைப்படத்தின் மூலம் அறிமுகமானார். அதை தொடர்ந்து டூ டிரேட் டு டை, ஈரோ, லாவெண்டர், டிராகன் உள்ளிட்ட திரைப்படங்களிலும், லவ், கோல்டன் பௌல் போன்ற தொலைக்காட்சி தொடர்களிலும் நடித்தார்.
# உத்தரப் பிரதேச குழு வன்புணர்வு, 2014

**2014 உத்தரப் பிரதேச குழு வன்புணர்வு** உத்தரப் பிரதேச மாநிலத்தின் பதாவுன் மாவட்டத்தில் மே 27, 2014 அன்று இரு பதின்ம அகவைச் சிறுமிகள் குழுவால் வன்புணரப்பட்டு பின்னர் கொல்லப்பட்ட நிகழ்வைக் குறிக்கிறது. வீடுகளில் கழிவறை இல்லாத அந்தச் சிற்றூரில் மாலைநேரத்தில் சிற்றூரில் அதற்கென ஒதுக்கப்பட்டிருந்த வெளியிடத்திற்கு சென்ற இருவரும் பின்னர் திரும்பவில்லை. உள்ளூர் காவல்நிலையத்திற்கு புகாரளித்தும் அவர்கள் எவ்வித நடவடிக்கையும் எடுக்கவில்லை. இரவு முழுவதும் சிறுமியரைத் தேடிய சிற்றூர்வாசிகள் அடுத்த நாள் காலையில் இருவரும் மரமொன்றிலிருந்து தொங்குவதைக் கண்டனர்.
# உத்தரப் பிரதேச குழு வன்புணர்வு, 2014

## நிகழ்வு

14 மற்றும் 15 அகவை கொண்ட இரு தலித் சிறுமிகளும் ஒன்றுவிட்ட சகோதரிகள் ஆவர். தங்கள் வீட்டிலிருந்து மே 27 அன்று மாலை கழிவறை இல்லாத காரணத்தால் வெளியே சென்ற இருவரும் காணாமல் போயினர். அவர்கள் கடத்திச் செல்லப்பட்டு பின்னர் குழுவாக வன்புணரப்பட்டு மரத்தில் தூக்கிலிடப்பட்டதாக கூறப்படுகிறது. குற்றமிழைத்தவர்களும் காவல் அதிகாரிகளும் உயர்சாதி யாதவர்களானதால் தங்கள் புகாரை புறக்கணித்ததாக பலியானவர்களின் குடும்பங்கள் குற்றம் சாட்டினர்.  
சூன் 1 அன்று மூன்று பேர் கைது செய்யப்பட்டனர் என்றும் அவர்கள் தாங்களிழைத்தக் குற்றத்தை ஒப்புக்கொண்டனர் என்றும் கூறிய காவல்துறை மேலும் இருவரைத் தேடி வருவதாகக் கூறியது.
# உத்தரப் பிரதேச குழு வன்புணர்வு, 2014

## வெளியிணைப்புகள்

- U.S., U.N. wade into rape row
- SP leaders slam media
- SP leaders give strange arguments for rape cases in UP
- Opposition seeking to tarnish government’s image: Akhilesh
- Build toilets to tackle rape: Sulabh founder to Modi
- Akhilesh accuses media, Centre of being partial to UP
- Badaun gangrape case: HC seeks copies of post-mortem reports
- UN condemns Badaun rape
# ஜமாத் அல் தவா அல் குரான்

**ஜமாத் அல் தவா அல் குரான்** (Jamaat al Dawa al Quran) இயக்கம் பாக்கிஸ்தானைத் தளமாகக் கொண்டு இயங்கும் இயக்கம் ஆகும். இந்த அமைப்பு தீவிரவாதச் செயல்களில் தொடர்பு கொண்டிருக்கலாம் என *அமெரிக்காவின் தீவிரவாத எதிர்ப்பு அமைப்பு* சந்தேகிக்கிறது. *அமெரிக்காவின் தீவிரவாத எதிர்ப்பு அமைப்பு* இதைச் சுருக்கமாக ஜே.டி.க்யூ (JDQ) என அழைக்கிறது. ஆனால் இந்த அமைப்பு அமெரிக்காவின் தீவிரவாத எதிர்ப்பு அமைப்பினால் தீவிரவாத அமைப்பு என வகைப்படுத்தப்பட்டாலும் இவ்வமைப்பை அவர்கள் கண்காணிக்கவில்லை. இவ்வமைப்பின் பயிற்சி மையங்கள் லஷ்கர்-ஏ-தொய்பாவின் பயிற்சி மையங்களின் கட்டுமானத்தை ஒத்திருக்கின்றன.
# கற்பகவல்லி நாயகி மாலை

திருமயிலைக் கற்பகவல்லி நாயகி மாலை  
டாக்டர் உ.வே.சா நூல் நிலையத்தில் ஓலைச் சுவடியில் இருந்து இதுவரை அச்சுக்கு வராத நூல்களை அச்சுக்குக் கொண்டு வரும் திருப்பணியின் மூலம் 2002 ஆம் ஆண்டு ’அர்த்த நாரீசர் குறவஞ்சி’ என்னும் திருச்செங்கோட்டுக் குறவஞ்சி நூல் வெளிவந்தது. 2003 ஆம் ஆண்டு தேசீய ஆவணக் காப்பகத்தின் (National Archives of India) 80% பொருளுதவியுடன் கற்பகவல்லி நாயகி மாலை என்னும் இந்நூல் வெளிவந்துள்ளது.
# கற்பகவல்லி நாயகி மாலை

## இந்நூலைப் பற்றி

கற்பகவல்லி மாலை என்னும் இந்நூல் அருமையான தோத்திர இலக்கியமாகும். திருமயிலையில் எழுந்தருளி அருள் பாலிக்கும் ஒரு மயிலைக் கற்பகத்தைப் பக்தி உருக்கத்துடன் துதிக்கும் செஞ்சொல் பனுவல் நூல் இது. விருத்தப் பாக்களால் ஆன இந்நூற் பாடல்கள், பாராயணத்திற்கும் , பண்ணுடன் பாடுவதற்கும் பொருத்தப் பாக்களே ஆகும்.  
அருள்மிகு கற்பகாம்பாள் திருக்கோயிலில் தொண்டாற்றிய ஒரு பெருமகனாரே, இந்நூலை இயற்றியவர் என்பது பெருமைக்குரிய செய்தியாகும்.  
திருக்கோயில் பணிகள், பூசைகள் செழிக்கவும், நோய் நீங்கவும் வதந்திகள் ஒழியவும் வளம் பெருகவும் அம்பிகையிடம் வேண்டிக் கொள்ளும் பல பாடல்கள் இந்நூலுள் உள்ளன. எனவே இந்நூலைப் பாராயணம் செய்தால் அவ்வகைகளில் நிறைவுகள் ஏற்படும் எனக் கொள்ளலாம்.  
இந்நூலுக்கு பொழிப்புரை போன்ற ஓர் உரை கிடைத்துள்ளது. மூலத்தில் உள்ளதைக் காட்டிலும் சற்றுக் கூடுதலான செய்திகள் கொண்டதாக அவ்வுரை உள்ளது. உரைநடைத் தன்மை வேறுபட்டதாகவும் உள்ளது.  
கற்பகவல்லி நாயகி மாலை என்னும் இந்நூல் எழுசீர்க் கழிநெடிலடி ஆசிரிய விருத்தங்களால் 102 பாடல்கள் கொண்டது. தற்பரன் அடியார் வாழ்த்து மாலை என இரண்டு செய்யுட்களும் பின் இணைப்பாக உள்ளன. கூத்தாடும் கணபதி காப்புடன் மொத்தப் பாடல்கள் 104 ஆகும். சொற்சுவையும் பொருட்சுவையும் பக்திப்பரவசமும் பொதிந்த அருந்தமிழ் இலக்கியம் இது. 99 பாடல்களில் கற்பக வல்லி நாயகியே என மகுடம் உள்ளமை குறிப்பிடத்தக்கது.
# கற்பகவல்லி நாயகி மாலை

## மற்ற திருமயிலை நூல்கள்

திருமயிலை தொடர்பான இலக்கியங்கள் முப்பதுக்கும் மேற்பட்டவைகள் ஆகும். அவை பல ஆய்வறிஞர்களால் விவரித்து எழுதப்பட்டுள்ளன. உலா, கலம்பகம், அந்தாதி, இரட்டை மணி மாலை , குறுங்கழி நெடில் , மல்லிகைப் பா முதலிய பல்வேறு வகை இலக்கியங்கள் திருமயிலைக்கு உள்ளன.  
டாக்டர் உ.வே.சா அவர்கள் தாண்டவராயக் கவிராயர் இயற்றிய திருமயிலை யமக அந்தாதி என்ற நூலை 1936இல் வெளியிட்டுள்ளார். அதன் முன்னுரையில் இவ்வந்தாதியே அன்றி இத்தலம் சம்பந்தமாக வேறு சில தமிழ்ப் பிரபந்தங்களுள் இப்பொழுது தெரிந்தவை என எட்டு நூல்களைக் குறித்துள்ளார். அவற்றுள் ஒன்றாகிய கபாலீஸ்வரர் பஞ்சரத்னம் என்ற நூலை டாக்டர் உ.வே.சா. அவர்களே 1932இல் முன்னமேயே வெளியிட்டார். யமக அந்தாதி முன்னுரையுள் குறிப்பிட்டுள்ள பட்டியலில் கற்பகவல்லி மாலை என்ற நூலும் ஒன்றாகும்.  
கபாலீஸ்வரர் பஞ்சரத்னம் என்ற நூலை வெளியிட்டபோது டாக்டர் உ.வே.சா. அவர்களுக்கு ஐந்து பாடல்களே கிடைத்தன. அதனால் அதற்குக் கபாலீஸ்வரர் பஞ்சரத்னம் எனப் பெயரிட நேர்ந்தது. அவ்வைந்து பாடல்களுடன் மேலும் மூன்று பாடல்கள் உள்ளன. இது தமிழ் ஆர்வலர்களுக்கும் இறை அன்பர்களுக்கும் மகிழ்வூட்டும் செய்தியாகும். மொத்தம் எட்டுப் பாடல்களில் ஒன்றை நீக்கித், தாம் மூன்று பாடல்கள் எழுதிச் சேர்த்துக் கபாலீஸ்வரர் பதிகம் என வாகீச கலாநிதி திரு கி.வா.ஜ அமுத நிலைய வெளியீடாகத் தந்தார்.
# கற்பகவல்லி நாயகி மாலை

## டாக்டர் உ.வே.சா நூல் நிலையம்

டாக்டர் உ.வே.சா நூல் நிலையத்தில் பல்வேறு திருக்கோயில்களின் தல புராணங்கள் மட்டுமன்றி இத்தகு பக்தி இலக்கியங்களும் ஓலைச் சுவடிகளில் உள்ளன. செல்வ வளம் மிகுந்த திருக்கோயில்கள் தமிழகத்தில் பல உள்ளன. எனினும் அவற்றைப் பற்றிய தல புராணங்களில், இலக்கியங்களில் கூட இன்னமும் அச்சுக்கு வராதவை உள்ளன. இச்செய்தி அவ்வத் திருக்கோவில் பொறுப்பாளர்களுக்குக் கடிதம் வாயிலாகத் தெரிவிக்கப்பட்டுள்ளது. எனினும் அவை இன்னும் அச்சேரவில்லை.
# கற்பகவல்லி நாயகி மாலை

## கற்பகவல்லி நாயகி மாலை நூலாசிரியர்

திருமயிலை சண்முகம் பிள்ளை அவர்கள் கற்பகவல்லி மாலை என்ற பெயரில் ஒரு நூல் செய்ததாகக் குறிப்புக் கிடைக்கிறது. அந்நூல் இந்நூல் ஆகாது. இந்நூல் வேறொருவர் இயற்றிய நன்னூல் ஆகும். கீழ்வரும் பத்தியில் உள்ள செய்திகள் இக்கருத்தை மெய்ப்பிக்கும். கற்பகவல்லி மாலையின் நூலாசிரியர் பெயர் தெரியவில்லை. இந்நூலகத்தில் உள்ள ஓலைச் சுவடியில் நூலாசிரியர் பெயர் அறிவதற்கான குறிப்பு ஏதும் இல்லை. வேறு ஓலைச்சுவடிகளின் - பிரதிகளின் பகுதிகளைப் பார்க்க வாய்ப்பு ஏற்பட்டால் நூலாசிரியர் பெயர் அறியக்கூடும்.  
இந்நூலாசிரியரின் பெயர் இன்னது என்று தெரியாவிட்டாலும் மயிலைக் கபாலீஸ்வரர் திருக்கோயிலில் நிர்வாகப் பொறுப்பில் கட்டளை விசாரணையாக இருந்தவர் (பா. 32) என்பதும், பொருளாதாரக் குற்றம் ஒன்றின் காரணமாகப் பிறரால் சுட்டிக் காட்டப் பெற்று மனம் நொந்தவர்(பா.31) என்பதும் அம்பிகையின் அருள் இவர் குற்றமற்றவர் என உலகுக்குக் காட்டிற்று என்பதும், அம்பிகையின்பால் கொண்ட பக்தித் திறத்தினால் கடுமையான நோய் விலகிக் களிப்புற்றவர் என்பதும் (பாடல்கள் 22,40,42,44,47,51,52) இவர்தம் செய்யுட்களால் அறியப்படுகிறது.  
திருமயிலைக் கற்பகாம்பாளிடம் எல்லையற்ற பக்தித் திறம் கொண்டவர் ஆகையினால், அவள் அருளாலே அவள் தாள் வணங்கும் கவி ஆற்றலும் வாய்க்கப்பெற்றவர் இந்நூலாசிரியர். வேறு எப்புலவரையும் தம் நூலில் குறிப்பிடாத இக்கவிஞர் அபிராமி பட்டரை மட்டும் குறிப்பிட்டுள்ளார். (பா. 59) சாக்த மார்க்கத்தில் தாம் வியந்த புலவராக அவரை இவர் கருதி இருக்கக்கூடும் .
மூவர் பெருமக்களைப் பெயர் குறிப்பிடாமல் மாணிக்கவாசகரை மட்டும் பெயர் குறிப்பிட்டு இருப்பது பக்தி உருக்கத்துக்குத் திருவாசகத்தை இவர் விரும்பியதைச் சுட்டுவதாகக் கொள்ளலாம்.  
காஞ்சீபுரத்தில் அம்பிகை தழுவப் பெருமான் குழைந்த காட்சி புராணங்களில் இவரைக் கவர்ந்தாதல் வேண்டும் (பா. 38) .
மொத்தத்தில் வாழ்க்கையில் பல்வேறு துன்ப எல்லைகளையும் தொட்டு அம்பிகையின் பேரருள் என்கின்ற இன்ப எல்லையையும் தொட்டவர் இவர் என்றால் அது மிகையாகாது.
# கற்பகவல்லி நாயகி மாலை

## உரையின் தனித்தன்மை

இந்நூலுக்கு அருமையான பொழிப்புரை ஒன்று கிடைத்திருக்கிறது. அது பதவுரையைத் திரட்டிய பொழிப்புரையாக இல்லாமல் , விளக்க உரை கலந்த பொழிப்புரையாக இருக்கிறது. அப்பொழிப்புரை நூலாசிரியர் செய்தது அன்று ; பக்தி உருக்கம் மிக்க வேறொரு புலவர் பெருமான் செய்ததாகக் கருத வேண்டி உள்ளது. இதனை ’ரச உரை’ என்று கூறலாம்.
# கற்பகவல்லி நாயகி மாலை

## கருவி நூல்

கற்பகவல்லி நாயகி மாலை, மகாமகோபாத்தியாய டாக்டர் உ.வே. சாமிநாதையர் நூல் நிலையம், முதற்பதிப்பு 2003
# பெருங்கதைப் பெயரடைவு

பெருங்கதை நூலில் வரும் கதைமாந்தர் பெயர்களையும், நாடு, நகரம், மலை முதலான இடப்பெயர்களையும், யாழ், யானை முதலான பொருள்களுக்கு இட்டு வழங்கப்பட்ட பெயர்களையும், அவற்றைப் பற்றிய சிறு குறிப்புகளையும் இங்குக் காணலாம்.
# பெருங்கதைப் பெயரடைவு

## மேற்கோள் கருவிநூல்

- *கொங்குவேளிர் இயற்றிய பெருங்கதை*, பகுதி 1, 2, 3, 4 , உ. வே. சாமிநாதையர் நூல்நிலையம் பதிப்பு, பெசண்ட் நகர், சென்னை 90 - பதிப்பு, ஆண்டு 2000.
# விக்கிப்பீடியா:உங்களுக்குத் தெரியுமா/சூன் 4, 2014

- **செலுத்து வாகனம்** (படம்) என்பது செயற்கைக் கோள்களை பூமியிலிருந்து விண்வெளிக்கு எடுத்துச் செல்லும் வாகனம் ஆகும்
- **ஆரிய மாயை** நூலை எழுதியமைக்காக கா. ந. அண்ணாதுரைக்கு ஆறு மாதங்கள் சிறை தண்டனை தரப்பட்டது.
- **இந்திய அரசியலமைப்பு சட்டத்தின் 370வது பிரிவு** சம்மு காசுமீர் மாநிலத்துக்கு வேறெந்த இந்திய மாநிலத்துக்கும் இல்லாத சில சிறப்பு சலுகைகளை வழங்குகிறது.
- அகிரா குரோசாவா இயக்கிய **ஏழு சாமுராய்கள்** உலகின் தலைசிறந்த திரைப்படங்களுள் ஒன்றாகக் கருதப்படுகிறது.
- உலகில் அதிகம் உற்பத்தி செய்யப்பட்ட உலங்கு வானூர்தி **மில் எம்.ஐ.-8**.
# நேரடி நடவடிக்கை நாள்

**நேரடி நடவடிக்கை நாள்** (ஆங்கிலம்: Direct Action Day, வங்காள மொழி : প্রত্যক্ষ সংগ্রাম দিবস) என்பது 1946 ஆம் ஆண்டு ஆகஸ்டு மாதம் 16 ஆம் தியதி இன்றைய கொல்கத்தாவில் நடைபெற்ற இந்து மற்றும் முஸ்லீம் கலவரப் படுகொலைகளைக் குறிப்பதாகும். இதை *கொல்கத்தா பெருங்கொலைகள்* (Great Calcutta Killings) என்றும் அழைப்பர். இந்நிகழ்வு ஆங்கிலேயர் இந்தியாவை ஆண்ட போது வங்காள மாகாணத்தில் நடைபெற்றது. இந்நாளானது *தி வீக் ஆஃப் லாங் நைவ்ஸ்* (The Week of the Long Knives) நிகழ்வின் தொடக்க நாளாகக் கருதப்படுகிறது.  
இந்த நேரடித் தாக்குதலுக்கு முஸ்லீம் லீக் கட்சி அழைப்பு விடுத்திருந்தது. அக்கட்சியின் கோரிக்கையான முஸ்லீம்களுக்கு பாக்கிஸ்தான் எனும் தனி நாட்டைப் பெறும் முகமாக முஸ்லீம் அல்லாதவர்கள் மீது தாக்குதல் நடத்துமாறு முஸ்லீம் லீக் கட்சி வேண்டுகோள் விடுத்தது. இந்திய அரசியலமைப்பு நிர்ணய மன்றத்தில் இரு பெரும் கட்சிகளாக இந்திய தேசியக் காங்கிரஸ் மற்றும் அகில இந்திய முஸ்லிம் லீக் ஆகியவை இருந்தன. ஆங்கிலேயர் இந்தியாவிற்கு சுதந்திரம் வழங்கி அதிகாரத்தை ஒப்படைக்கும் வேளையில் இந்தியா மற்றும் பாக்கிஸ்தான் என இரு நாடுகளாகப் பிரிப்பதாகத் தீர்மானிக்கப்பட்டது. ஆனால் இத்திட்டம் காங்கிரஸ் கட்சியால் நிராகரிக்கப்பட்டது. முகமது அலி ஜின்னா முஸ்லீம் லீக் கட்சியின் தலைவராக இருந்தார். இவர் இந்திய அரசியலமைப்பு நிர்ணய மன்றத்தின் முடிவான இந்தியா மற்றும் பாக்கிஸ்தான் என இரு நாடுகளாகப் பிரிப்பதாக எடுக்கப்பட்ட நிலைபாட்டை ஆதரித்தார். அவர் முஸ்லீம்களுக்கு தனி நாடு தரவில்லையெனில் அதை தாங்களே போராடிப் பெறுவோம் என்றார். மேலும் முஸ்லீம்களுக்கு தனி நாடு வேண்டும் எனவும் வலியுறுத்தியது. இது தொடர்பாக குழுக்கள் அமைக்கப்பட்டு நாட்டிலுள்ள முஸ்லீம்கள் அனைவருக்கும் முஸ்லீம் லீக்கின் திட்டங்கள் எடுத்துரைக்கப்பட்டன.  
அந்தகாலகட்டத்தில் வங்காளத்தின் நிலைமை மிகவும் மோசமாக இருந்தது. வங்காளத்தின் மொத்த மக்கட்தொகையில் 56% இஸ்லாமியர்களாகவும் 42 % இந்துகளாகவும் இருந்தனர். மேலும் முஸ்லீம் லீக் அதிகாரத்தில் இருந்தது இந்த மாகாணத்தில் மட்டுமே. 72 மணிநேரம் நடந்த கலவரத்தில் 4,000 திற்கும் அதிகமான மக்கள் கொல்லப்பட்டனர். மேலும் 1,00,000 பேருக்கும் அதிகமானவர்கள் வீடுகளை இழந்தனர். இக்கலவரத்தைத் தொடர்ந்து அதன் அருகிலுள்ள பகுதிகளான நவகாளி, பீகார், உத்திரப் பிரதேசம் மற்றும் பஞ்சாப் ஆகிய பகுதிகளில் கலவரம் நடந்தது. இந்தியப் பிரிவினைக்கு இந்நிகழ்வே முக்கியக் காரணம் ஆகும்.
# நேரடி நடவடிக்கை நாள்

## இதையும் பார்க்கவும்

- நவகாளிப் படுகொலைகள்
# ஜானத்தன் ரீஸ் மயர்ஸ்

**ஜானத்தன் ரீஸ் மயர்ஸ்** (பிறப்பு: 1977 ஜூலை 27) ஒரு நடிகர் மற்றும் விளம்பர நடிகர் (மாடல்). இவர் வெல்வெட் கோல்ட்மைன்,
மிஷன்: இம்பாசிபிள் III, பெண்ட் இட் லைக் பெக்காம், மேட்ச் பாயிண்ட் போன்ற திரைப்படங்களில் நடித்ததன் மூலம் பரிசியமான நடிகர் ஆனார்.
# கேம் ஜிகாண்டே

**கேம் ஜோஸ்லின் ஜிகாண்டே** (*Cam Joslin Gigandet*), ; பிறப்பு: ஆகஸ்ட் 16, 1982) ஒரு அமெரிக்க நாட்டு நடிகர். இவர் ட்விலைட் (2008 திரைப்படம்)|ட்விலைட், பண்டோரும், நேவர் பாக் டோவ்ன் போன்ற திரைப்படங்களில் நடித்ததன் மூலம் பரிசியமான நடிகர் ஆனார்.
# கேம் ஜிகாண்டே

## ஆரம்பகால வாழ்க்கை

கிகான்டெட் ஆகஸ்ட் 16, 1982ம் ஆண்டு டோகோமா, வாஷிங்டன், ஐக்கிய அமெரிக்கா வில் பிறந்தார்.
# கேம் ஜிகாண்டே

## தொழில்

2003ம் ஆண்டு சிஎஸ்ஐ: கிரைம் சீன் இன்வெஸ்டிகேஷன் என்ற தொலைக்காட்சி தொடரின் மூலம் நடிப்பு துறைக்கு அறிமுகமானார். அதை தொடர்ந்து 2004ம் ஆண்டு த யங் அன்ட் த ரெஸ்ட்லெஸ், 2005ம் ஆண்டு ஜேக் & பாபி மற்றும் த ஓ.சீ. போன்ற தொலைக்காட்சி தொடர்களில் நடித்தார்.  
2004ம் ஆண்டு மிச்டகேன் என்ற குறும் திரைப்படத்தில் நடித்தார். 2007ம் ஆண்டு Who's Your Caddy? என்ற திரைப்படத்திலும், 2008ம் ஆண்டு ட்விலைட் (2008 திரைப்படம்)|ட்விலைட் என்ற திரைப்படத்தில் ஜமேஸ் என்ற கதாபாத்திரத்தில் நடித்தார். அதை தொடர்ந்து 30 மேல் திரைப்படங்களில் நடித்தார். 2014ம் ஆண்டு பேட் ஜான்சன் என்ற திரைப்படத்தில் நடித்து இருந்தார் என்பது குறிப்பிடத்தக்கது.
# கேம் ஜிகாண்டே

## சின்னத்திரை

- 2003: சிஎஸ்ஐ: கிரைம் சீன் இன்வெஸ்டிகேஷன்
- 2004: த யங் அன்ட் த ரெஸ்ட்லெஸ்
- 2005: ஜேக் & பாபி
- 2005: த ஓ.சீ.
- 2013: ரெக்லெஸ்
# கேம் ஜிகாண்டே

## விருதுகள்

2007ம் ஆண்டு Who's Your Caddy?என்ற திரைப்படத்திலும் 2008ம் ஆண்டு ட்விலைட் (2008 திரைப்படம்)|ட்விலைட் என்ற திரைப்படத்திலும் நடித்ததற்காக சிறந்த சண்டைக்கான எம்டிவி திரைப்பட விருதை வென்றார்.
# ஜமாபந்தி

**ஜமாபந்தி**, ஆண்டு தோறும் சூன் மாதத்தில் வருவாய்த் துறையினரால் கிராமந்தோறும் நடத்தப்படும் கிராம கணக்குகள் குறித்த தணிக்கை முறையாகும். இம்முறை ஜமாபந்தி என்ற பெயரால் இந்தியாவை ஆண்ட பிரித்தானியர்களால் நடைமுறைப்படுத்தப்பட்டது. இந்த வருவாய் தீர்வாயத்தில் சம்பந்தப்பட்ட வட்டாட்சியர், வருவாய் ஆய்வாளர் மற்றும் கிராம நிருவாக அலுவலர் ஆகியோர் கலந்து கொள்வார்கள்.
# ஜமாபந்தி

## வருவாய் தீர்வாயத்தின் இதர பணிகள்

வருவாய் தீர்வாயத்தின் போது கூடுதலாக கிராம மக்கள் தாங்களுக்கு சொந்தமான வேளாண் நிலத்தின் உடமைப் **பட்டா**, **சிட்டா**, **அடங்கல்** குறித்தான விவரங்கள் கேட்டு மனுக்கள் தரலாம். மேலும் தங்கள் கிராமத்தில் உள்ள குறைகளை நீக்க முறையிடலாம். கல்வி, குடிநீர், நீர் பாசன வாய்க்கால், மயான வசதி, கழிவு நீர் சாக்கடை வசதி முதலிய தேவைகள் குறித்தும் வருவாய்த்துறை அலுவலர்களிடம் முறையிடலாம். சொந்த வீட்டு மனை இல்லாதவர்கள் இலவச மனை பட்டா வேண்டி விண்ணப்பிக்கலாம். வீட்டு மனை மட்டும் உடையவர்கள் வீடு கட்ட அரசு கடன் மற்றும் மானியம் கோரி விண்ணப்பிக்கலாம். கிராம மக்கள் குடும்ப அட்டை மற்றும் ஆதரவற்ற விதவைகள் மற்றும் முதியோர் ஒய்வூதியம், இலவச அரசு காப்புறுதி அட்டை, வறட்சி நிவாரண நிதி கோருதல், நிலப் பட்டா மாற்றம், நிலப்பட்டா சர்வே எண்கள் மாற்றங்கள் தொடர்பாக வருவாய் தீர்வாயத்தில் விண்ணப்பிக்கலாம்.  
இந்த வருவாய் தீர்வாயத்தில் பொதுமக்களின் நியாயமான கோரிக்கை மனுக்கள் உடனடியாக வருவாய்த்துறையினரால் நிறைவேற்றப்படும்.
# ஜமாபந்தி

## பட்டா/சிட்டா மற்றும் “அ” பதிவேடு விவரங்கள் அறிய

தமிழ்நாடு அரசு இணையதளத்தின் மூலம் தனிநபர்கள் தங்களின் நில உரிமை (பட்டா/சிட்டா) மற்றும் அடங்கல் எனும் *அ* பதிவேடு விவரங்களை பார்வையிட மற்றும் சரிபார்க்க முடியும். மேலும் அரசு புறம்போக்கு நிலங்கள் தொடர்பான விவரங்களையும் பார்வையிடலாம்.
# ஜமாபந்தி

## இதனையும் காண்க

- கிராம கணக்குகள்
- கிராம நிர்வாக அலுவலர்
# தகட்டு உலோகம்

**தகட்டு உலோகம்** என்பது, தொழிற்றுறை வழிமுறைகள் மூலம் மெல்லிய, தட்டையான துண்டுகளாக்கப்பட்ட உலோகம் ஆகும். இது உலோகவேலையில் பயன்படுகின்ற ஒரு அடிப்படையான உலோக வடிவம் ஆகும். வெட்டியும், வளைத்தும் பலவிதமான வடிவங்களாக இதை உருவாக்க முடியும். தகட்டு உலோகங்களைப் பயன்படுத்தி ஏராளமான அன்றாடப் பயன்பாட்டுப் பொருட்கள் உருவாக்கப்படுகின்றன. உலோகத் தகடுகள் பல்வேறுபட்ட தடிப்புக்களைக் கொண்டவையாக இருக்கலாம். மிக மெல்லிய உலோகத் தகடுகளை உலோகத் தாள் அல்லது உலோகப் படலம் என்றும் 6 மில்லிமீட்டருக்கு (0.25 அங்குலம்) மேற்பட்ட தடிப்புக்களைக் கொண்ட தகடுகளைத் தட்டு என்றும் அழைப்பர். உலோகத் தகடுகள் குறிப்பிட்ட அளவுகளைக் கொண்ட தட்டையான துண்டுகளாகவோ அல்லது சுருள் வடிவமாகவோ கிடைக்கின்றன.  
உலோகத் தகடுகளின் தடிப்பை ஒரு நீள அலகு அல்லாத "கேஜ்" என்னும் அளவால் குறிப்பிடுவது உண்டு. தடிப்புக் கூடும்போது "கேஜ்" எண் அளவு குறைகின்றது. எடுத்துக்காட்டாக 10 "கேஜ்" தகட்டின் தடிப்பு 20 "கேஜ்" தகட்டின் தடிப்பிலும் அதிகமாக இருக்கும். பொதுவான பயன்பட்டில் உள்ள எஃகுத் தகடுகள் 30 தொடக்கம் 8 வரையான கேஜ் அளவு கொண்டவை. இரும்பை அடிப்படையாகக் கொண்ட உலோகத் தகடுகளுக்கும், அலுமினியம், செப்பு போன்ற இரும்பை அடிப்படையாகக் கொள்ளாத உலோகத் தகடுகளுக்கும் இடையே கேஜ் அளவுகள் ஒரே மாதிரியாக இருப்பதில்லை.
# அனந்த குமார்

**அனந்த் குமார்** (*Hegannahalli Narayana Shastry Ananth Kumar*, 22 சூலை 1959 – 12 நவம்பர் 2018) இந்திய அரசியல்வாது. இவர் கர்நாடகாவில் உள்ள பெங்களூரைச் சேர்ந்தவர். 1999ல் வாஜ்பாய் அமைச்சரவையில், விமான போக்குவரத்து அமைச்சராக இருந்தார். தெற்கு பெங்களூரு லோக்சபா தொகுதியில் இருந்து தொடர்ந்து 6 முறை தேர்ந்தெடுக்கப்பட்டார். பா.ஜ., தேசிய பொதுச் செயலராக 2004ல் நியமிக்கப்பட்டார். இம்முறை பெங்களூரு தெற்கு மக்களவைத் தொகுதியில், காங்கிரசின் நந்தன் நிலேகனியை, 2,28,575 ஓட்டு வித்தியாசத்தில் வென்றார்.
# அனந்த குமார்

## அரசியல்

ஆர்.எஸ்.எஸ் அமைப்பினால் ஈர்க்கப்பட்டு, பாரதிய ஜனதாவில் இணைந்தவர். சில ஆண்டுகளுக்கு, கர்நாடக பாரதிய ஜனதா பிரிவிற்கு தலைமை தாங்கினார். கர்நாடகாவில் அதிக தொகுதிகளில் பாரதிய ஜனதா வெற்றி பெற்றதால், தேசிய பொதுச் செயலாளராக நியமிக்கப்பட்டார்.
# இரவி சங்கர் பிரசாத்

**ரவி சங்கர் பிரசாத்** (**Ravi Shankar Prasad**, ஆகத்து 30, 1954) பீகார் மாநிலத்தைச் சேர்ந்த பாரதிய ஜனதா கட்சியின் அரசியல்வாதியும் வழக்கறிஞரும் ஆவார். இவர் 2014 நரேந்திர மோதியின் முதல் அமைச்சரவையிலும் மற்றும் 2019 இரண்டாம் அமைச்சரவையிலும் சட்டம் & நீதித் துறை, மின்னணுவியல் மற்றும் தகவல் தொழில் நுட்ப அமைச்சகங்களின் அமைச்சராக இருந்தார். மாநிலங்களவை உறுப்பினரான இரவி சங்கர் பிரசாத் மாநிலங்களவை துணைத் தலைவராக இருந்துள்ளார். இந்திய உச்ச நீதிமன்றத்தால் மூத்த வழக்கறிஞர்களாக ஏற்கப்பட்டவர்களில் ஒருவர்.  
2001இல் வாஜ்பாய் தலைமையிலான தேஜகூ அரசில் நிலக்கரி சுரங்கத்துறை அமைச்சர், 2002ல் கூடுதல் பொறுப்பாக நீதித் துறை வழங்கப்பட்டபோது, மக்கள் பிரதிநிதித்துவச் சட்டத்தில் பல திருத்தங்களைக் கொண்டு வந்தார். தகவல் ஒளிபரப்புத் துறை அமைச்சராக இருந்தார். பா. ஜ. க தேசிய தலைமைச் செய்தித் தொடர்பாளராக உள்ளார்.
# இரவி சங்கர் பிரசாத்

## ஆரம்பக்கால வாழ்க்கை, கல்வி

பிரசாத் பீகார், பாட்னாவில் உள்ள ஓர் மத சித்ரகுப்தன்ஷி கயஸ்தா குடும்பத்தில் பிறந்தார். இவரது தந்தை தாகூர் பிரசாத் பாட்னா உயர்நீதிமன்றத்தில் மூத்த வழக்கறிஞராகவும், பாரதீய ஜனதா கட்சியின் முன்னோடியான ஜனசங்கத்தின் முன்னணி நிறுவனர்களில் ஒருவராகவும் இருந்தார். இவரது சகோதரி, ராஜீவ் சுக்லாவின் மனைவி அனுராதா பிரசாத் ஆவார். இவர் பிஏஜி பிலிம்ஸ் அண்ட் மீடியா லிமிடெட் உரிமையாளர் மற்றும் முன்னாள் காங்கிரஸ் செய்தித் தொடர்பாளர் ஆவார்.
பிரசாத் பாட்னா பல்கலைக்கழகத்தில் பி.ஏ. ஹான்ஸ், எம்.ஏ (அரசியல் அறிவியல்) மற்றும் எல்.எல்.பி பட்டங்களை பெற்றார்.
# இரவி சங்கர் பிரசாத்

## வழக்கறிஞர் வாழ்க்கை

பிரசாத் 1980 முதல் பாட்னா உயர்நீதிமன்றத்தில் பயிற்சி பெற்று வழக்கறிஞராக பணியாற்றினார். 1999இல் பாட்னா உயர்நீதிமன்றத்தில் மூத்த வழக்கறிஞராகவும், 2000ஆம் ஆண்டில் இந்திய உச்ச நீதிமன்றத்தில் மூத்த வழக்கறிஞராகவும் நியமிக்கப்பட்டு பணியாற்றினார்.
# இரவி சங்கர் பிரசாத்

## அரசியல் வாழ்க்கை

1970களில் இந்திரா காந்தி அரசாங்கத்திற்கு எதிராக போராட்டங்களை ஏற்பாடு செய்த மாணவர் தலைவராக பிரசாத் தனது அரசியல் வாழ்க்கையைத் தொடங்கினார். மேலும் 1975ஆம் ஆண்டில் காந்தியின் அரசாங்கத்தால் அவசரகாலச் சட்டம் விதிக்கப்பட்டபோது சிறையில் அடைக்கப்பட்டார். ஜெயபிரகாஷ் நாராயண் தலைமையில் பீகாரில் மாணவர் இயக்கத்தில் பணியாற்றிய இவர், அகில பாரதிய வித்யார்த்தி பரிஷத்தின் (ஏபிவிபி) தன்னார்வலராக தன்னை இணைத்துக்கொண்டார். ராஷ்டிரிய சுயம்சேவக் சங்கம் மற்றும் ஏபிவிபியுடன் பல ஆண்டுகளாக தொடர்பு கொண்டிருந்த இவர், இந்த அமைப்புகளில் பல்வேறு பதவிகளை வகித்துள்ளார். தனது கல்லூரி நாட்களில் இவர் பாட்னா பல்கலைக்கழக மாணவர் சங்கத்தின் உதவி பொதுச் செயலாளராகவும், பல்கலைக்கழக பேரவை, நிதிக் குழு, கலை மற்றும் சட்ட பீடங்களின் உறுப்பினராகவும் இருந்துள்ளார்.
# இரவி சங்கர் பிரசாத்

## தனிப்பட்ட வாழ்க்கை

பிப்ரவரி 3, 1982 அன்று, பாட்னா பல்கலைக்கழகத்தில் வரலாற்றாசிரியரும் வரலாற்றுப் பேராசிரியருமான மாயா சங்கரை பிரசாத் மணந்தார். இவர்களுக்கு மகனும் மகளும் என இரு குழந்தைகள் உள்ளனர்.
# புசபாட்டி அசோக் கசபதி ராசு

**அசோக் கஜபதி ராஜு** (Pusapati Ashok Gajapati Raju) தற்போதைய இந்திய அரசில் மத்திய விமான போக்குவரத்துத்துறை அமைச்சராக உள்ளார்.. இவரது வயது 62. இவர் ஆந்திராவைச் சேர்ந்தவர். 1978ல், ஜனதா கட்சி எம்.எல்.ஏ.,வானார். பின் தெலுங்கு தேச கட்சியில் இணைந்தார். 1983 முதல் தொடர்ந்து, 36 ஆண்டுகள், எம்.எல்.ஏ., பதவி வகித்தவர். இம்முறை ஒய்.எஸ்.ஆர்., காங்., வேட்பாளர் குமார கிருஷ்ண ரங்கராவை, 90,488 ஓட்டுக்கள் வித்தியாசத்தில் வென்று, முதன் முறையாக எம்.பி.,யாகி உள்ளார்.
விஜயநகரம் மக்களவைத் தொகுதியில் வென்றுள்ளார்.
தெலுங்கு தேசம் கட்சியில் முக்கிய குழுவில் உறுப்பினராக உள்ளார். இவரது தந்தை விஜய ராம கஜபதி ராஜுவும் நாடாளுமன்ற உறுப்பினராகப் பதவி வகித்தவர்.
# அர்சிம்ரத் கவுர் பாதல்

**அர்சிம்ரத் கவுர் பாதல்** (Harsimrat Kaur Badal) என்பவர் பதினாறாவது மக்களவை காலத்தில் மத்திய உணவு பதப்படுத்துதல் தொழில்துறை அமைச்சராகப் பதவி வகித்தவர்.. இவரது வயது 47. இவர் டில்லியைச் சேர்ந்தவர். இவர் பஞ்சாப் துணை முதல்வர் சுக்பிர் சிங் பாதலின் மனைவி. இந்த தேர்தலில் சிரோமணி அகாலி தளம் கட்சி சார்பில் போட்டியிட்டு, காங்., வேட்பாளர் ரனிந்தர் சிங்கை விட , 1,20,960 ஓட்டுக்கள் அதிகம் பெற்று வெற்றி பெற்றார். இவரது சகோதரர் அகாலி தளம் கட்சியின் சார்பில் போட்டியிட்டு எம்.எம்.ஏ ஆனவர். 2020 ஆம் ஆண்டில் கொண்டுவரப்பட்ட மூன்று மசோதாவினை எதிர்த்து செப்டம்பர் 17 அன்று இவர் அமைச்சரவையில் இருந்து விலகினார்.
# கல்ராஜ் மிஸ்ரா

**கல்ராஜ் மிஸ்ரா** (Kalraj Mishra) மத்திய சிறு, குறு மற்றும் நடுத்தர தொழில் நிறுவனங்கள் அமைச்சர் உ.பி.,யைச் சேர்ந்தவரான இவர் பாரதிய ஜனதா கட்சியின் அரசியல்வாதி ஆவார். 1997 முதல் 2000 வரை, மாநில பொதுப்பணித்துறை, கல்வி மற்றும் சுற்றுலாத் துறை அமைச்சராக செயல்பட்டார். தற்போது லக்னோ கிழக்கு தொகுதியின் சட்டமன்ற உறுப்பினர். தவிர, ராஜ்ய சபா உறுப்பினராகவும் உள்ளார்.
# கல்ராஜ் மிஸ்ரா

## ஆளுநராக

1 செப்டம்பர் 2019-இல் கல்ராஜ் மிஸ்ரா இராஜஸ்தான் மாநில ஆளுநராக பதவியேற்றார். இதற்கு இவர் இமாச்சலப் பிரதேச ஆளுநராக 22 சூலை 2019 முதல் 1 செப்டம்பர் 2019 முடிய இருந்தவர்.
# இராதா மோகன் சிங்

**ராதா மோகன் சிங்** (Radha Mohan Singh) மத்திய வேளாண்மைத்துறை அமைச்சர். வயது, 64. பீகாரைச் சேர்ந்தவர். 2006 - 2009ல், மாநில பா.ஜ., தலைவராக இருந்தார். 9, 11, 13, 15, 16வது லோக்சபாக்களில் உறுப்பினர். இத்தேர்தலில் பீகாரின் கிழக்கு சம்பாரண் மக்களவைத் தொகுதியில், ராஸ்ட்டிரிய ஜனதா தள வேட்பாளரான பினோத் குமார் ஸ்ரீவஸ்தவாவை, 1,92,163 ஓட்டுக்கள் வித்தியாசத்தில் வீழ்த்தினார்.
# இராதா மோகன் சிங்

## பதவிகள்

- 1989-91: ஒன்பதாவது மக்களவையின் உறுப்பினர்
- 1996: பதினொன்றாவது மக்களவையின் உறுப்பினர்
- 1999: பதின்மூன்றாவது மக்களவையின் உறுப்பினர்
- 2009: பதினைந்தாவது மக்களவையின் உறுப்பினர்
- 2014: பதினாறாவது மக்களவையின் உறுப்பினர்.
# தவார் சந்த் கெலாட்

**தவார் சந்த் கெலாட்** (Thawar Chand Gehlot) , இவர் கர்நாடக மாநிலத்தின் 19வது மற்றும் தற்போதைய ஆளுநராக 11 ஜூலை 2021 முதல் பதவி வகித்து வருகிறார்.  
நரேந்திர மோதியின் முதல் அமைச்சரவையில் 26 மே 2014 முதல் 29 மே 2019 முடிய மத்திய சமூகநீதி மற்றும் மேம்பாடு & அதிமாரமளித்தல் அமைச்சகத்தின் கேபினெட் அமைச்சராக பதவி வகித்தவர். தலித் சமூகத்தவரான இவர், மத்தியப் பிரதேச மாநிலத்தில் பிறந்தவர். 2014ல், ஷாஜபுர் மக்களவைத் தொகுதியில் பாரதிய ஜனதா கட்சி சார்பில் வெற்றி பெற்றிருந்தார்.  
மீண்டும் நரேந்திர மோதியின் இரண்டாம் அமைச்சரவையிலும் அதே சமூக நீதி & அதிகாரமளித்தல் அமைச்சகத்தின் காபினெட் அமைச்சராக 31 மே 2019 முதல் 7 ஜூலை 2021 வரை பதவி வகித்தார்.
# நரேந்திர சிங் தோமர்

**நரேந்திர சிங் தோமர்** (Narendra Singh Tomar) மத்திய சுரங்கத்துறை, உருக்கு, தொழிலாளர் மற்றும் வேலைவாய்ப்பு அமைச்சர். வயது, 61. ம.பி.,யைச் சேர்ந்தவர். செல்லமாக 'முன்னா பையா' என்றழைக்கப்படும் இவர், குவாலியர் தொகுதியில், காங்., வேட்பாளர் அசோக் சிங்கை 29,699 ஓட்டுக்கள் வித்தியாசத்தில் வீழ்த்தியுள்ளார்.
# ஜூவல் ஓரம்

**ஜூவல் ஓரம்** (Jual Oram) மத்திய பழங்குடியினர் நலத்துறை அமைச்சர். வயது, 53. ஒடிசாவைச் சேர்ந்தவர். கடந்த, 12, 13, 14வது லோக்சபா தேர்தலில் சுந்தர்கார் தொகுதியில் வெற்றி பெற்றுள்ளார். ஒடிசாவின் மூத்த தலைவரான இவர், மாநிலத் தலைவராக நான்கு ஆண்டுகள் இருந்தார். தற்போது பா. ஜ. க., துணைத் தலைவராக உள்ளார். இத்தேர்தலில் பிஜு ஜனதா தளம் சார்பில் போட்டியிட்ட ஹாக்கி வீரர் திலீப் குமார் டிர்கியை 18,829 ஓட்டு வித்தியாசத்தில் வென்றார்.
# ஆனந்த் கீத்தே

**ஆனந்த் கங்காராம் கீதே** (Anant Geete) மத்திய கனரக தொழிற்சாலை மற்றும் பொதுத்துறை நிறுவனங்கள் துறைக்கான அமைச்சர் ஆவார். இவர் சிவசேனா கட்சியை சேர்ந்தவர். 1951, சூன் 2ல் மும்பையில் பிறந்தார். வயது 62. மும்பை மாநகராட்சியின் கவுன்சிலராக அரசியல் வாழ்க்கையைத் துவக்கினார். பின் மாநகராட்சியின் நிலைக்குழுத் தலைவராக பணியாற்றினார். மக்களவைத் தேர்தலில் ஆறு முறை வெற்றி பெற்றுள்ளார். மகாராஷ்டிரா சட்டசபையில் சட்டமன்ற உறுப்பினராகவும் தேர்வு செய்யப்பட்டுள்ளார். மத்திய அரசில் பல துறைகளில் அமைச்சர் பொறுப்பும் வகித்துள்ளார். சிவ சேனா கட்சியின் மூத்தத் தலைவராக கருதப்படுகிறார். 2014-ஆம் ஆண்டில் நடைபெற்ற நாடாளுமன்றத் தேர்தலில் மகாராஷ்டிராவில் உள்ள ராய்காட் தொகுதியில் போட்டியிட்டு, தேசியவாத காங்கிரசு கட்சியை சேர்ந்த சுனில் தத்தாத்ரேயாவை 2,110 ஓட்டு வித்தியாசத்தில் வென்றார். இவர் 1951-ஆம் ஆண்டின் ஜூன் இரண்டாம் நாளில் பிறந்தார். இவர் மும்பையில் பிறந்தார்.
# ஆனந்த் கீத்தே

## பதவிகள்

இவர் கீழ்க்காணும் பதவிகளில் இருந்துள்ளார்.
- 1985-92: மும்பை மாநகராட்சியில் கவுன்சிலர்
- 1996: பதினோராவது மக்களவையில் உறுப்பினர்
- 1998: பன்னிரண்டாவது மக்களவையில் உறுப்பினர்
- 1999: பதின்மூன்றாவது மக்களவையில் உறுப்பினர்
- 1 ஜூலை, 2002 - 25 ஆகஸ்டு 2002: மத்திய அமைச்சர் (நிதித் துறை)
- 26 ஆகஸ்டு 2002 - மே 2004: மத்திய அமைச்சர் (ஆற்றல் துறை)
- 2004: பதினான்காவது மக்களவையில் உறுப்பினர்
- 2009: பதினைந்தாவது மக்களவையில் உறுப்பினர்
- மே, 2014: பதினாறாவது மக்களவையில் உறுப்பினர்
- 27 மே 2014: கேபினட் அமைச்சர் (கனரக தொழிற்சாலைகள் துறை)
# ஹேங்க் ஓவர் 3

**ஹேங்க் ஓவர் III** 2013ம் ஆண்டு வெளியான அமெரிக்க நாட்டு நகைச்சுவை திரைப்படம். இது ஹேங்க் ஓவர் திரைப்பட வரிசையில் வரும் 3ம் பாகம் ஆகும். இந்த திரைப்படத்தை **டாட் பிலிப்சு** இயக்க, பிராட்லி கூப்பர், எட் ஹெல்ம்ஸ், ஜேக் காலிபெனாகிஸ், கென் ஜியோங், ஹீத்தர் கிரகாம், ஜெஃப்ரி டம்பொர், ஜஸ்டின் பர்தா, ஜான் குட்மேன் உள்ளிட்ட பலர் நடித்துள்ளார்கள். இந்த திரைப்படம் மே 21, 2013 அன்று வெளியானது.
# ஹேங்க் ஓவர் 3

## நடிகர்கள்

- பிராட்லி கூப்பர்
- எட் ஹெல்ம்ஸ்
- ஜேக் காலிபெனாகிஸ்
- கென் ஜியோங்
- ஹீத்தர் கிரகாம்
- ஜெஃப்ரி டம்பொர்
- ஜஸ்டின் பர்தா
- ஜான் குட்மேன்
- சாஷா பர்ரேசே
- ஜேமி சுங்
- கில்லின் விக்மான்
- மைக் எப்ஸ்
# ஹேங்க் ஓவர் 3

## வெளியீடு

இந்த திரைப்படம் மே 21, 2013 அன்று வெளியானது.
# அப்துல் பத்தா அல்-சிசி

**அப்துல் ஃபத்தா சயீது காலில் அல்-சிசி** (*Abdel Fattah Saeed Hussein Khalil El-Sisi*, ; பிறப்பு: 19 நவம்பர் 1954) எகிப்திய அரசுத்தலைவர். எகிப்திய படைத்துறைக் கட்டளைத் தளபதியாகவும், பாதுகாப்பு அமைச்சராகவும் 12 ஆகத்து 2012 முதல் 26 மார்ச் 2014 வரை பணியாற்றினார். படைத்துறைத் தலைவராக இவர் பணியாற்றிய போது முன்னாள் இசுலாமிய அரசுத்தலைவராக இருந்த முகம்மது முர்சியைப் பதவியில் இருந்து அகற்றுவதற்கு இவர் முக்கிய பங்காற்றினார். அதன் பின்னர் இவர் முதலாவது பிரதிப் பிரதமராக நியமிக்கப்பட்டார். 2014 மார்ச் 26 இல் இவர் அரசுத்தேர்தலில் பங்கேற்கும் பொருட்டு தனது பதவிகளைத் துறந்தார்.
# அல் ஜமா அல் இஸ்லாமியா

**அல் ஜமா அல் இஸ்லாமியா** (ஆங்கிலம்: Al-Gama'a al-Islamiyya, அரபி: : الجماعة الإسلامية al-jamāʻah al-islāmīyah) எகிப்து நாட்டைச் சேர்ந்த சுணி இஸ்லாமியக் குழு ஆகும். இக்குழுவானது ஐரோப்பிய ஒன்றியம் மற்றும் அமெரிக்காவால் தீவிரவாத இயக்கம் என தடை செய்யப்பட்டுள்ளது. இக்குழுவின் முக்கிய நோக்கம் எகிப்து அரசை அகற்றிவிட்டு *முகம்மது முர்ஸியா* தலைமையில் ஓர் இஸ்லாமிய ஆட்சியை நிறுவுவது ஆகும்.  
இந்த இயக்கம் 1992 முதல் 1998 வரை எகிப்து அரசுக்கு எதிரான தாக்குதல்களின் மூலம் 796 எகிப்தியக் காவலர்களையும், போர் வீரர்களையும் மற்றும் பொது மக்களையும் கொன்றுள்ளது. இந்த அமைப்பிற்கு ஈரான் மற்றும் சூடான் அரசுகள் ஆதரவளிக்கின்றன. மேலும் அல் காயிதா இந்த அமைப்பின் தீவிரவாதச் செயல்களுக்கு உதவுகிறது. எகிப்திய அரசு இவ்வமைப்பின் தீவிரவாதச் செயல்களைக் கட்டுப்படுத்த அமெரிக்காவின் உதவியைப் பெறுகிறது.
# முதலியார் (இலங்கை)

**முதலி** (*Mudali*) அல்லது **முதலியார்** (*Mudaliyar*) என்பது குடியேற்றக் காலத்தில் இலங்கையில் இருந்த ஒரு பதவிப் பெயர் ஆகும். கிபி 17 ஆம் நூற்றாண்டில் போர்த்துக்கேயர் முதலியார் வகுப்பை உருவாக்கினார்கள். இலங்கையின் கரையோரப் பகுதிகளில் பல்வேறு சாதிகள் மத்தியில் இருந்து போர்த்துக்கேய ஆட்சியாளர்களுக்கு விசுவாசமாக இருக்கக்கூடியவர்கள் இப்பதவிக்குத் தேர்ந்தெடுக்கப்பட்டார்கள். போர்த்துக்கேசரின் பின்னர் ஆட்சி செய்த ஒல்லாந்தர் இப்பதவியை *முதலி* என்ற பட்டப் பெயருடன் தொடர்ந்தனர். பின்னர் ஆட்சிக்கு வந்த பிரித்தானியர் முதலியார் பதவியை 1798 ஆம் ஆண்டில் மீண்டும் அறிமுகப்படுத்தினர். இலங்கை ஆளுனரினால் முதலியார்கள் நியமிக்கப்பட்டனர். 1930களில் பிரித்தானிய இலங்கை அரசின் கீழிருந்த சுதேச திணைக்களம் மூடப்பட்டதை அடுத்து முதலியார் பதவியும் ஒழிக்கப்பட்டது.
# முதலியார் (இலங்கை)

## வரலாறு

முதலியார் என்றால் ‘முதலாமவர்’/முதன்மையானவர் என்று பொருள். இது செல்வச் செழிப்புடன் வாழும் நபரைக் குறிக்கும். போர்த்துக்கீசிய ஆட்சியாளர் உள்ளூர் நிர்வாக சட்ட மாதிரிகளையும், வரி அறவிடும் முறைகளையும் பராமரித்தனர். ஆனாலும், சில புதிய பதவிகளை அவர்கள் உருவாக்கினர். அதிகார் எனப்படுபவர் நில வாடகை, வரிகள் என்பவற்றை ஒவ்வொரு மாகாணத்திலுமுள்ள கிராமங்களிலும் அறிவிடுபவராவார். இவர்களை முதலியார்மார் மேற்பார்வை செய்தனர். தமிழ் முதலியார்மார் குடாநாட்டு மக்கள் மீது கணிசமான செல்வாக்குச் செலுத்தி வந்தனர். போர்த்துக்கேய உத்தியோகத்தர்கள் முதலியார்மார்களுக்கிடையிலான பிரதான தொடர்பாகவும் கிராம உத்தியோகத்தவர்களை மேற்பார்வை செய்யும் அதிகாரத்தையும் கொண்டிருந்தனர்.
# முதலியார் (இலங்கை)

## இலங்கையின் புகழ்பெற்ற சில முதலியார்கள்

- சேனாதிராச முதலியார் (1750-1840)
- ஆறுமுகம்பிள்ளை குமாரசுவாமி (1783-1836)
- செ. இராசநாயகம் (1870-1940)
# முகவிப் படிமம்

**முகவிப் படிமம்** (*Agent-based model*) என்பது ஒரு கணிப்பொறி மனிதனைப் போல சிந்தித்துச் செயல் பட முடியுமா என்று ஆராயும் துறையாகும். இந்த முயற்சியில் பயன்படுத்தப்படும் ஒரு கருத்தே முகவிப் படிமம் என்பது. எடுதுக்காட்டாக, சாரையாகச் சென்று இரையைக் கொண்டு வந்து புற்றில் வைக்கும் ஒரு எறும்புக் கூட்டத்தைக் கணிப்பொறித் திரையில் காட்ட வேண்டுமாயின், அதற்கு முதலில் ஒரு செய்நிரல் எழுத வேண்டும். அந்த நிரலி எழுதுவதற்கு முன், எறும்புகள் இரை கொண்டு வந்து வைக்கும் காட்சிக்கு ஒரு படிமம் தேவை. இதைச் செயற்கை அறிவு கொண்டு செய்வதாக இருந்தால், ஒவ்வொரு எறும்பையும் ஒரு முகவியாகப் படிமம் எடுத்துக் கொள்வர். இது போன்ற படிமத்தை முகவிப் படிமம் என்று சொல்லலாம்.  
முகவிப் படிமம் என்ற ஆராய்ச்சித் துறையில் பல்வேறு துறைகளில் இருந்து கருத்துக்கள் கொணரப்பட்டு, பின் முகவிகள் உருவாக்கப் படுகின்றன. எடுத்துக் காட்டாக, ஆட்டக் கோட்பாடு, பல்கூட்டு ஒருங்கியம் (*complex systems*), வெளிப்படல் (*emergence*), கணினிக் குமுகாயவியல் (*computational sociology*), பல்-முகவி ஒருங்கியம் (multi-agent systems) மற்றும் படிவளர்ச்சி நிரலாக்கம் (evolutionary programming) போன்ற துறைகளைச் சொல்லலாம்.
# சச்சித்திர சேனநாயக்கா

**சச்சித்திர சேனநாயக்கா** (*Sachithra Senanayake*, பிறப்பு: 9 பெப்ரவரி 1985) இலங்கைத் துடுப்பாட்ட வீரர். பல்-துறை ஆட்டக்காரரான இவர் வலக்கை துடுப்பாட்டக்காரரும், வலக்கை விலகுசுழல் பந்து வீச்சாளரும் ஆவார். 2006 ஆம் ஆண்டு முதல் இவர் கொழும்பு சிங்கள விளையாட்டுக் கழகத்திற்காக முதல்தரத் துடுப்பாட்டப் போட்டிகளில் பங்கு பற்றி வருகிறார்.  
சேனநாயக்கா இலங்கைத் துடுப்பாட்ட அணியின் சார்பில் முதற் தடவையாக பன்னாட்டுப் போட்டி ஒன்றில் 2012 சனவரியில் தென்னாப்பிரிக்க அணிக்கு எதிரான இலங்கையின் நான்காவது ஒரு நாள் போட்டியில் விளையாடினார். இலங்கைப் பிரீமியர் இலீகு மட்டுப்படுத்த்கப்பட்ட ஒவர் போட்டிகளில் பங்கு பற்றி அதிக எண்ணிக்கையான இலக்குகளைக் கைப்பற்றியமைக்காக இவர் இலங்கை அணியில் விளையாட அழைக்கப்பட்டார். அவர் மீது நடத்தப்பட்ட பரிசோதனைகளில், இந்த சந்தேகத்திற்கிடமான நான்கு பந்துவீச்சுக்களின்போது, முழங்கை மூட்டு விரியவேண்டிய 15-பாகை அளவையும் தாண்டி விரிந்ததாக உறுதிப்படுத்தப்பட்டது. இதனை அடுத்து பன்னாட்டுப் போட்டிகளில் அவர் விளையாட பன்னாட்டுத் துடுப்பாட்ட அவை தடை விதித்தது.
# அமெரிக்கன் ஹஸ்ல்

**அமெரிக்கன் ஹஸ்ல்** 2013ம் ஆண்டு வெளியான அமெரிக்க நாட்டு நகைச்சுவை திரைப்படம். இந்த திரைப்படத்தை **டேவிட் ஓ. ரஸ்ஸல்** இயக்க, கிரிஸ்டியன் பேல், பிராட்லி கூப்பர், ஏமி ஆடம்சு, ஜெரமி ரெனர், ஜெனிபர் லாரன்ஸ் உள்ளிட்ட பலர் நடித்துள்ளார்கள். இந்த திரைப்படம் மூன்று ’கோல்டன் குளோப்’ விருது களை வெற்றது என்பது குறிப்படத்தக்கது.
# அமெரிக்கன் ஹஸ்ல்

## நடிகர்கள்

- கிரிஸ்டியன் பேல் - இர்விங்
- பிராட்லி கூப்பர் - ரிச்சி டிமாஸோ
- ஏமி ஆடம்சு - சிட்னி
- ஜெரமி ரெனர்
- ஜெனிபர் லாரன்ஸ்
- மைக்கேல் பெனா
# அமெரிக்கன் ஹஸ்ல்

## வெளியீடு

இந்த திரைப்படத்தின் முன்னோட்டக்காட்சி ஜூலை 31, 2013ம் ஆண்டு வெளியானது. அக்டோபர் 9, 2013ம் ஆண்டு அமெரிக்காவில் வெளியானது.
# உஸ்பெக்கிஸ்தான் இஸ்லாமிய இயக்கம்

**உஸ்பெக்கிஸ்தான் இஸ்லாமிய இயக்கம்** (The Islamic Movement of Uzbekistan - **IMU**) உஸ்பெக்கிஸ்தான் நாட்டைச் சார்ந்த ஓர் ஆயுதம் தாங்கிய தீவிரவாத இஸ்லாமியக் குழு ஆகும். இக்குழுவானது 1991 ஆம் ஆண்டு *தாஹிர் யுல்தஷேவ்* (Tahir Yuldashev) மற்றும் *ஜூமா நமங்கானி* (uma Namangani) ஆகிய இருவரால் தொடங்கப்பட்டதாகும். இவ்விருவரும் பெர்கானாப் பள்ளத்தாக்கைச் சார்ந்த உஸ்பெக்கிஸ்தானியர்கள் ஆவார். இக்குழுவின் முக்கிய நோக்கம் உஸ்பெக்கித்தானிய அரசை அகற்றிவிட்டு ஷரியா சட்டத்துடன் கூடிய இஸ்லாமிய அரசை அமைக்க வேண்டும் என்பதாகும்.  
இக்குழுவானது உஸ்பெக்கிஸ்தானுக்கு வெளியே தஜிகிஸ்தான் மற்றும் வடக்கு ஆப்கானிஸ்தானில் தாலிபான் கட்டுப்பாட்டுப் பகுதியில் இயங்கிவருகிறது. இவ்வமைப்பு கிர்கிஸ்தான் மீது 1999 மற்றும் 2000 ஆண்டுகளில் தொடர்ச்சியாக தாக்குதலை நடத்தியது. அதன் பின்னர் 2001 ஆம் ஆண்டில் அமெரிக்காவின் தீவிரவாதத்திற்கு எதிராக போரில் இவ்வியக்கம் பெரும்பான்மையளவு அழிக்கப்பட்டது. இவ்வியக்கத்தின் தலைவர்களில் ஒருவரான *ஜூமா நமங்கானி* கொல்லப்பட்டார். மற்றொருவரான *தாஹிர் யுல்தஷேவ்* பாக்கிஸ்தானின் *வாஸிரிஸ்தான்* பகுதிக்கு தப்பி ஓடி விட்டார். அதன் பின்னர் இவ்வியக்கத்தின் பயிற்சி மையங்கள் *வாஸிரிஸ்தான்* பகுதியில் தொடங்கப்பட்டு *பாக்கிஸ்தான்* அரசை அகற்றப் போராடும் தீவிரவாதக் குழுக்களோடு இணைந்துவிட்டது. மேலும் இக்குழுவிற்கு அல் காயிதாத் தீவிரவாத அமைப்புடன் தொடர்புள்ளது. இந்த அமைப்பை அமெரிக்கா, ஆஸ்திரேலியா, கனடா, ஐரோப்பிய ஒன்றியம் மற்றும் ரஷ்யா ஆகியவை தடை செய்துள்ளன.
# உஸ்பெக்கிஸ்தான் இஸ்லாமிய இயக்கம்

## தாக்குதல்

2011 ஆம் ஆண்டு அக்டோபர் மாதம் 11 ஆம் தியதி ஆப்கானிஸ்தானின் அமைதி மாகாணமான *பாஞ்சீர்* மீது நடத்தப்பட்ட தற்கொலைத் தாக்குதலுக்கு இவ்வியக்கம் பொறுப்பேற்றுக் கொண்டது. இத்தாக்குதலில் இரண்டு பொதுமக்கள் கொல்லப்பட்டனர். மேலும் இவ்வியக்கம் அமெரிக்கா மற்றும் இஸ்ரேல் நாட்டுத் தூதரகங்கள் மீது தாக்குதல் நடத்தியது.
- இந்த அமைப்பு இதுவரை நடத்திய தாக்குதல்களின் பட்டியல்
# உஸ்பெக்கிஸ்தான் இஸ்லாமிய இயக்கம்

## தொடர்புடைய கட்டுரைகள்

- ஷரியாச் சட்டம்
- இசுலாமியத் தீவிரவாதம்
# ஐடென்டிட்டி

ஜேம்ஸ் மேன்கோல்ட்'ன் இயக்கத்தில் 2003 ஆம் ஆண்டு வெளிவந்த ஆங்கிலப்படம் தான் ***ஐடென்டிட்டி***. மைக்கேல் கூனி இப்படத்திற்கு திரைக்கதை எழுதியுள்ளார். ஜான் குசாக், ரே லியோட்ட, அமெண்டா பீட், ஆல்ஃப்ரெட் மோலினா, க்லீ ட்யூவல் மற்றும் ரெபெக்கா டே மோர்னே ஆகியோர் முக்கிய கதாப்பாத்திரத்தில் நடித்துள்ளனர்.  
இந்த திரைப்படத்தில் முதலில் வரும் சில நிமிட காட்சிகள் ரிவர்ஸ் க்ரோனாலஜி எனப்படும் பட்டர்ஃப்ளை எஃப்பெக்ட் போன்ற பின்னோக்கிய திரைக்கதைக்காக சிறந்த பாராட்டைப் பெற்றது.
# ஐடென்டிட்டி

## கதாப்பாத்திரங்களும் நடிகர்களும்

- வின்சென்ட் மால்க்கம் ரிவர்ஸாக - ப்ரூயிட் டெய்லர் வின்ஸ் (குற்றம் சாட்டப்பட்ட மன நலம் பாதித்த பாத்திரம்)
- எட்வர்ட் டகோட்டாவாக - ஜான் குசாக் (முன்னாள் காவலாளியும் தர்போதைய சொகுசு மகிழ்வுந்து ஓட்டுனர் பாத்திரம்)
- சாமுவேல் ரோட்ஸாக - ரே லியோட்டா (போலி காவலாளி பாத்திரம்)
- பாரீஸ் நெவேடாவாக - அமெண்டா பீட் (லாஸ் வேகாஸ் மாகாணத்தை சேர்ந்த விலைமாது பாத்திரம்)
- ஜின்னி இசியானாவாக - க்லீ டியூவல்ல் (புது தம்பதியினரான மணமகள்)
- லூ இசியானாவாக - வில்லியம் லீ ஸ்காட் (புது தம்பதியினரான மணமகன்)
- கரோலின் சூஸனாக - ரெபெக்கா டே மோர்னே (80 களில் பிரபலமான முன்னாள் நடிகை பாத்திரம்)
- லாரி வாஷிங்க்டனாக - ஜான் ஹாக்ஸ் (தங்கும் விடுதியின் போலி மேலாளர் பாத்திரம்)
- அலைஸ் யார்க்காக - லெய்லா கென்ஸெல் (மகிழ்வுந்து விபத்தில் சிக்கிய 9 வயது குழந்தையின் தாய் பாத்திரம்)
- ஜார் யார்காக - ஜான் சி.மெக் கின்லீ (அலைஸின் கணவர் பாத்திரம்)
- டிமோத்தி (எ) டிம்மி யார்க்காக - ப்ரெட் லோயெர் (அலைஸ் மற்றும் யார்க் தம்பதியின் 9 வயது மகன் பாத்திரம்)
- ராபர்ட் மைனாக - ஜேக் பூஸே (போலி காவலாளியின் கூட்டாளி பாத்திரம்)
- மருத்துவர் மல்லிக்காக - ஆல்ஃபிரட் மோலின் (மன நல மருத்துவர் பாத்திரம்)
- மார்ட்டியாக - கார்மென் அர்ஜென்ஸியானோ (மால்க்கமின் வழக்குறை ஞர் பாத்திரம்)
- கேரியாக - மார்ஷல் பெல் (மாவட்ட சட்ட அதிகாரி பாத்திரம்)
- க்ரெக்காக - மேட் லெட்ஸெர் (உதவி மாவட்ட சட்ட அதிகாரி பாத்திரம்)
- டெய்லராக - ஹோல்ம்ஸ் ஆஸ்போர்ன் (நீதிபதி பாத்திரம்)
- வரோலாக - ஃப்ரெடெரிக் காஃபின் (துப்பறிவதிகாரி பாத்திரம்)
- லாரியாக - ஸ்டூவர்ட் எம்.பெஸ்ஸெர் (தங்கும் விடுதியின் உண்மையான மேலாளர் பாத்திரம்)
# சி3 கார்பன் நிலைநிறுத்தம்

**C<sub>3</sub> கார்பன் நிலைநிறுத்தம்***(C3 carbon fixation)* என்பது தாவரங்களில் காணப்படும் மூன்று வகையான கார்பன் நிலைநிறுத்தப் பாதைகளுள் ஒன்று ஆகும்.. சி4 கார்பன் நிலைநிறுத்தம், கிராசுலாசியன் அமில வளர்சிதைமாற்றம் ஆகிய இரண்டும் மற்ற இரு பாதைகள் ஆகும்.. இச்செயல் முறையில் கார்பன் டை ஆக்சைடும் ரிபுலோசு பிசுபாசுபேட்டும் (5 கார்பன் சர்க்கரை) 3-பாசுபோகிளிசரேட்டு சேர்மமாக மாற்றப்படுகின்றன.  
:**CO<sub>2</sub> + H<sub>2</sub>O + RuBP → (2) 3-பாசுபோகிளீசரேட்டு**  
கால்வின்-பென்சன் சுழற்சியின் முதல்படி நிலையில் அனைத்துத் தாவரங்களிலும் இவ்வினை நடைபெறுகிறது. சி4 தாவரங்களில் கார்பனீராக்சைடு நேரடியாக காற்றிலிருந்து எடுத்துக் கொள்ளப்படாமல் மாலேட்டு சேர்மத்திலிருந்து எடுக்கப்படுகிறது.  
C<sub>3</sub> கார்பன் நிலைநிறுத்தப் பாதையை முதன்மைப் பாதையாய்க் கொண்ட தாவரங்கள் C<sub>3</sub> தாவரங்கள் என அழைக்கப்படுகின்றன. இவை C<sub>4</sub> தாவரங்களை விட பரிணாமத்தில் மூத்தவை. C<sub>3</sub> தாவரங்களுக்கு அதிக அளவில் நீர் தேவை. இவற்றால் கடும் தட்பவெப்ப நிலைகளில் வாழ இயலாது. இத்தாவரங்கள் வேர்களால் உறிஞ்சும் நீரில் 97 விழுக்காடு நீராவிப்போக்கால் வெளியேறுகிறது. புவியின் 95 விழுக்காட்டுத் தாவர உயிரிநிறை C<sub>3</sub> தாவரங்களால் ஆனது. அரிசி, பார்லி ஆகியவை குறிப்பிடத்தக்க C<sub>3</sub> தாவரங்கள்.